ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพพ.ศ. ๒๕๕๖[๑] เพื่อให้การนำส่งเสบียงและของใช้ให้แก่เรือเดินทะเลต่างประเทศที่เข้ามาในท่าเรือกรุงเทพเป็นไปด้วยความเรียบร้อยสะดวกต่อการควบคุมและรักษาความปลอดภัยเพื่อป้องกันมิให้ทรัพย์สินของการท่าเรือแห่งประเทศไทยเกิดความเสียหายอาศัยอำนาจตามความในมาตรา ๙ (๓) และ (๔) มาตรา ๒๔ มาตรา ๒๙ วรรคหนึ่ง (๑)และวรรคสอง แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทย ซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้วางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบการท่าเรือแห่งประเทศไทยว่าด้วยการนำส่งเสบียงและของใช้ให้แก่เรือเดินทะเลต่างประเทศ ภายในท่าเรือกรุงเทพพ.ศ. ๒๕๕๖ข้อ ๒ ให้ใช้ระเบียบนี้ตั้งแต่วันที่ ๑ สิงหาคม๒๕๕๖ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทยว่าด้วยการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพพ.ศ. ๒๕๕๒๓.๒ ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้กทท. หมายความว่าการท่าเรือแห่งประเทศไทยทกท. หมายความว่าท่าเรือกรุงเทพอ.ทกท. หมายความว่าผู้อำนวยการท่าเรือกรุงเทพผู้ยื่นแบบ หมายความว่านิติบุคคลที่ประสงค์จะทำหน้าที่จัดส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพแบบขออนุญาต หมายความว่าแบบขออนุญาตให้ประกอบกิจการและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพใบสำคัญอนุญาต หมายความว่าใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพบัตรประจำตัว หมายความว่าบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพผู้ประกอบกิจการ หมายความว่านิติบุคคลที่ได้รับอนุญาตให้เป็นผู้จัดส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพข้อ ๕ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้และมีอำนาจในการออกคำสั่ง ประกาศหรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด ก่อนรายงานให้คณะกรรมการการท่าเรือแห่งประเทศไทยทราบหมวด ๑การยื่นแบบขออนุญาต ข้อ ๖ ผู้ยื่นแบบต้องเป็นนิติบุคคลที่จดทะเบียนในประเทศไทยโดยยื่นแบบขออนุญาตได้ที่แผนกบรรทุกและขนถ่ายสินค้า ทกท. ในวันและเวลาทำงานปกติข้อ ๗ ผู้ยื่นแบบต้องยื่นแบบขออนุญาตตามแบบ ทกท.๐๐.๐๐.๐๒(๐๕) แนบท้ายระเบียบนี้พร้อมเอกสารหลักฐานดังต่อไปนี้๗.๑ กรณีห้างหุ้นส่วนสามัญนิติบุคคล หรือห้างหุ้นส่วนจำกัดประกอบด้วย๗.๑.๑ หนังสือรับรองการจดทะเบียนเป็นนิติบุคคลที่มีอายุไม่เกิน ๖เดือน พร้อมวัตถุประสงค์ของผู้ขอจดทะเบียน๗.๑.๒ สำเนาบัตรประจำตัวประชาชนของหุ้นส่วนผู้จัดการ๗.๑.๓ สำเนาบัตรประจำตัวประชาชนของผู้รับมอบอำนาจ (ถ้ามี)๗.๑.๔ หนังสือมอบอำนาจ (ถ้ามี)๗.๑.๕ รูปถ่ายของหุ้นส่วนผู้จัดการขนาด ๑ นิ้ว จำนวน ๓ รูป๗.๑.๖ หนังสือสัญญาค้ำประกันของธนาคาร ตามแบบ ทกท.๐๐.๐๐.๐๒(๐๖) แนบท้ายระเบียบนี้จำนวน ๕๐,๐๐๐ บาท (ห้าหมื่นบาทถ้วน) ระยะเวลาค้ำประกัน ๓ ปีเพื่อค้ำประกันความเสียหายที่อาจก่อให้เกิดแก่ กทท.๗.๑.๗ อื่น ๆ (ถ้ามี)๗.๒ กรณีบริษัทจำกัด ประกอบด้วย๗.๒.๑ หนังสือรับรองการจดทะเบียนเป็นนิติบุคคลที่มีอายุไม่เกิน ๖ เดือนพร้อมวัตถุประสงค์ของผู้ขอจดทะเบียน๗.๒.๒ หนังสือบริคณห์สนธิและข้อบังคับของบริษัท๗.๒.๓ สำเนาบัตรประจำตัวประชาชนของกรรมการผู้จัดการ๗.๒.๔ สำเนาบัตรประจำตัวประชาชนของผู้รับมอบอำนาจ (ถ้ามี)๗.๒.๕ หนังสือมอบอำนาจ (ถ้ามี)๗.๒.๖ รูปถ่ายของกรรมการผู้จัดการขนาด ๑ นิ้ว จำนวน ๓ รูป๗.๒.๗ หนังสือสัญญาค้ำประกันของธนาคาร ตามแบบ ทกท.๐๐.๐๐.๐๒(๐๖) แนบท้ายระเบียบนี้จำนวน ๕๐,๐๐๐ บาท (ห้าหมื่นบาทถ้วน) ระยะเวลาค้ำประกัน ๓ ปีเพื่อค้ำประกันความเสียหายที่อาจก่อให้เกิดแก่ กทท.๗.๒.๘ อื่น ๆ (ถ้ามี)ข้อ ๘ ผู้ยื่นแบบต้องชำระค่าธรรมเนียมจำนวน ๓๐,๐๐๐ บาท (สามหมื่นบาทถ้วน) ไม่รวมภาษีมูลค่าเพิ่ม ในวันที่ยื่นขอจดทะเบียนณ กองจัดการการเงิน สำนักบริหารการเงิน ฝ่ายการเงิน และบัญชีหมวด ๒ใบสำคัญอนุญาต ข้อ ๙ ให้แผนกบรรทุกและขนถ่ายสินค้าจัดทำใบสำคัญอนุญาต ตามแบบ ทกท.๐๐.๐๐.๐๒(๐๗) แนบท้ายระเบียบนี้ และบัตรประจำตัวตามแบบ ทกท.๐๐.๐๐.๐๒(๐๘) แนบท้ายระเบียบนี้ พร้อมทั้งสำเนาแบบ ทกท.๐๐.๐๐.๐๒(๐๗)และแบบ ทกท.๐๐.๐๐.๐๒(๐๘) ให้กองรักษาความปลอดภัยฝ่ายบริหารงานสนันสนุน ทกท.เพื่อทราบด้วยข้อ ๑๐ ให้แผนกบรรทุกและขนถ่ายสินค้าทำหน้าที่ตรวจสอบทางทะเบียนกรณีผู้ประกอบกิจการไม่จดทะเบียนขออนุญาตประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ หรือผู้ได้รับอนุญาตไม่ขอต่ออายุใบสำคัญอนุญาตรวมทั้งการไม่ชำระค่าธรรมเนียมหรือไม่วางหนังสือสัญญาค้ำประกันของธนาคารข้อ ๑๑ ให้ อ.ทกท.เป็นผู้ลงนามอนุญาตในใบสำคัญอนุญาตข้อ ๑๒ ใบสำคัญอนุญาตให้มีกำหนดระยะเวลา ๓ ปี นับแต่วันที่ได้รับอนุญาตข้อ ๑๓ ผู้ประกอบกิจการรายใดประสงค์จะดำเนินกิจการต่อไปให้ยื่นแบบขอต่ออายุใบสำคัญอนุญาตและทำบัตรประจำตัว ตามแบบ ทกท.๐๐.๐๐.๐๒(๐๙)แนบท้ายระเบียบนี้ ต่อ อ.ทกท. ที่แผนกบรรทุกและขนถ่ายสินค้าก่อนวันครบกำหนดไม่น้อยกว่า ๓๐ วัน พร้อมหลักฐานตามข้อ ๗.๑ หรือข้อ ๗.๒แล้วแต่กรณี รวมทั้งชำระค่าธรรมเนียมตามข้อ ๘หมวด ๓การนำส่งเสบียงและของใช้ ข้อ ๑๔ ผู้ประกอบกิจการรายใดประสงค์จะนำส่งเสบียงและของใช้ผ่านเข้าทกท. ต้องยื่นแบบขออนุญาตผ่านเข้า - ออกในเขตรั้วศุลกากรท่าเรือกรุงเทพเพื่อนำส่งเสบียงและของใช้ให้แก่เรือเดินทะเลต่างประเทศ ภายในท่าเรือกรุงเทพตามแบบ ทกท.๐๐.๐๐.๐๒(๑๐) แนบท้ายระเบียบนี้ พร้อมเอกสารตามแบบ ทกท.๐๐.๐๐.๐๒.(๐๗)หรือแบบ ทกท.๐๐.๐๐.๐๒(๐๘) แนบท้ายระเบียบนี้และสำเนาเอกสารที่ได้รับอนุญาตจากกรมศุลกากร (CUSTOMS - PERMIT) ณกองรักษาความปลอดภัยก่อนทุกครั้งข้อ ๑๕ เมื่อผู้ประกอบกิจการได้รับอนุญาตตามข้อ๑๔ แล้ว ในการนำส่งเสบียงและของใช้ผ่านเข้า ทกท. ต้องนำเอกสารตามข้อ ๑๔แสดงแก่พนักงานของกองรักษาความปลอดภัย และพนักงานแผนกบรรทุกและขนถ่ายสินค้าเพื่อตรวจสอบทุกครั้งหมวด ๔มาตรการบังคับ ข้อ ๑๖ บุคคลหรือยานพาหนะของผู้ประกอบกิจการซึ่งเข้ามาใน ทกท.หากก่อให้เกิดความเสียหายแก่ทรัพย์สินของ กทท.ผู้ประกอบกิจการนั้นจะต้องรับผิดชดใช้ค่าเสียหายแก่ กทท. ตามความเสียหายที่เกิดขึ้นข้อ ๑๗ ผู้ประกอบกิจการต้องปฏิบัติตามข้อบังคับระเบียบ คำสั่ง ประกาศ และหลักปฏิบัติของ กทท. ที่เกี่ยวข้องอย่างเคร่งครัดผู้ประกอบกิจการรายใดฝ่าฝืน หรือไม่ปฏิบัติตามความในวรรคแรก กทท.อาจจะพิจารณาเพิกถอนการอนุญาตให้เป็นผู้ประกอบกิจการ และจะใช้ประกอบการพิจารณาในการขอต่ออายุใบสำคัญอนุญาตหรือการขอมีบัตรประจำตัวด้วยก็ได้ข้อ ๑๘ บุคคลหรือยานพาหนะของบุคคลใดที่ฝ่าฝืน หรือไม่ปฏิบัติตามระเบียบนี้ กทท. จะเรียกเก็บค่าธรรมเนียมจำนวน๓,๐๐๐ บาท (สามพันบาทถ้วน) ไม่รวมภาษีมูลค่าเพิ่ม ต่อคันต่อครั้งประกาศณ วันที่ ๒ กรกฎาคม พ.ศ. ๒๕๕๖เรือเอกอิทธิชัย สุพรรณกูลรองผู้อำนวยการการท่าเรือแห่งประเทศไทยสายบริหารทรัพยากรบุคคลและการเงินรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. แบบขออนุญาตให้ประกอบกิจการและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ (ทกท.๐๐.๐๐.๐๒(๐๕))๒. หนังสือสัญญาค้ำประกัน (ทกท.๐๐.๐๐.๐๒(๐๖))๓. ใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ (ทกท.๐๐.๐๐.๐๒(๐๗))๔. บัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ (ทกท.๐๐.๐๐.๐๒(๐๘))๕. แบบขออนุญาตผ่านเข้า-ออกในเขตรั้วศุลกากรท่าเรือกรุงเทพเพื่อนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ (ทกท.๐๐.๐๐.๐๒(๑๐))๖. แบบขอต่ออายุใบสำคัญอนุญาตให้ประกอบกิจการและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ (ทกท.๐๐.๐๐.๐๒(๐๙))(ดูข้อมูลจากภาพกฎหมาย)ปริยานุช/ผู้จัดทำ๙ สิงหาคม ๒๕๕๖โชติกานต์/ผู้ตรวจ๙ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๖ ง/หน้า ๔/๗ สิงหาคม ๒๕๕๖